Onsdag aften udbrød der brand i en kælderlejlighed på Søndergade i Frederikshavn. Branden startede omkring klokken 20. Lejlighedens to beboere er kørt til Sygehus Vendsyssel i Hjørring med røgforgiftning. Der er kraftig røg i området, men branden er under kontrol. Brandvæsen og politiets indsatsledere er på stedet. - Nu skal vi have nogle efterforskere derud, og finde ud af, hvordan branden startede, siger Henrik Beck, vagtchef ved Nordjyllands Politi.
Brand i Søndergade i Frederikshavn udvikler kraftig røg. To personer er kørt til sygehuset.